81+Работен+лист+2

Мане Нецев 81 2013-2014

 ** 1. ИКТ во образование - Јас како КОРИСНИК **

Моето средно училиште спаѓаше во категорија „ниска технологија“. Само кабинетот за информатика беше опремен со неколку компјутери кои меѓу себе не беа мрежно поврзани. Само еден од нив беше поврзан на интернет преку dial-up врска со брзина од 128Kbps. Компјутерите ги одржуваше во функција наставникот по информатика. Другите наставници на нив гледаа со недоверба и неразбирање бидејќи немаа никаква обука за работа со нив. Благодарение на ентузијазмот и упорноста на наставникот по информатика можевме практично да ги провериме нашите знаења за програмирање и да се запознаеме со можностите на интернетот. Сепак успеав да ги совладам основните програмерски техники.

 ** 2. ИКТ во образование - Јас како ПОСМАТРАЧ **

Не постоеја политики за подршка на користњето на ИКТ во училиштето. Не постоеше финансиски план за опремување на училиштето со ИКТ опрема бидејќи за тоа немаше доволно средства. Иницијативите за пошироко воведување на ИКТ во наставата секогаш беа подржувани од директорот, но тоа се правеше стихијно без посебен план. Непостоењето на доволно знаења за ИКТ технологијата и технолошкиот јаз го спречи постоењето на заедничка визија. Незнаењето и стравот многу го забавија а во некој моменти и блокираа воведувањето на ИКТ во училиштето. Сепак до одреден успех доведе политиката на подршка на проактивното делување на професорите кои беа визионери и ентузијасти.

 ** 3. ИКТ во образование - Јас како ИКТ ЕКСПЕРТ **

Кога учев за автоимуните заболувања на часовите по имунологија се запознав со основните тестови за одредување на концентрацијата на имуноглобулините во крвта на пациентите. За анализите користев примероци на крв земени од четиристотини пациенти подделени во четири групи според дијагнозата на болеста. Односно три групи беа со манифестиран спонтан абортус, мозочен удар и реуматски болести, а четвртата контролна група од здрави крводарители.

Во собраните примероци на крв со помош на специфичен ELISA тест ја одредував концентрацијата на три класи на имуноглобулини G, A и M. Утврдив дека кај одредени болести одредена калса на имуноглобулини е зголемена што укажува на хронично или акутно заболување.Измерените концентрации беа внесени во табели. Беше пресметана апроксимативната крива на нормални концентрации од конторлната група на здрави крводарители. Потоа се изврши статистичка обработка на измерените концентрации кај трите групи и добиените соодветни средни вредности и стандардни девијации беа споредени со средната вредност и стандардната девијација кај контролната група.

За да се изврши мерење, обработка и презентација на податоците користевме роботизирани анализатори на крв. Добиените резултати преку информатичката мрежа ги складиравме во база на податоци од која со помош на софтвер за апроксимација curve expert ја добивме кривата на нормални концентрации. Со нејзина помош се отчитаа бараните концентрации по групите на пациенти со одредена диагноза. НАЗАД